Doctor Doom (Γη-616)

Πρώτα Χρόνια
Ο Victor von Doom γεννήθηκε σε έναν καταυλισμό τσιγγάνων έξω από το Haasenstadt, στη Latveria (στα ανατολικά Βαλκάνια). Η μητέρα του, Cynthia, σκοτώθηκε σε μια συμφωνία με τον Mephisto, που είχε βγει εκτός ελέγχου, όταν ο ίδιος ήταν βρέφος. Όταν ο Victor ήταν μικρός, ο πατέρας του, Werner, που ήταν τσιγγάνος θεραπευτής, απέτυχε να σώσει τη γυναίκα ενός βαρόνου της Latveria από τον καρκίνο. Μαζί με το γιο του τράπηκαν σε φυγή για να ξεφύγουν από την οργή του βαρόνου. Ο πατέρας του Victor πέθανε από το κρύο αλλά ο ίδιος επιβίωσε. Ο Victor ορκίστηκε να εκδικηθεί τον κόσμο για το θάνατο των γονιών του.

Όταν ο Victor ανακάλυψε το μπαούλο με τα μαγικά αντικείμενα της μητέρας του, συνειδητοποίησε ότι ήταν μάγισσα. Αύξησε τις γνώσεις του στη φυσική και στη μαγεία, προκειμένου να εκδικηθεί τους θανάτους των γονιών του, για τους οποίους κατηγόρησε τον Mephisto. Στα νιάτα του, ο Victor ερωτεύτηκε τη Valeria, αλλά αυτή αντιστεκόταν στην πρόοδο της σχέσης τους. Σε αντίποινα, ο Victor την είχε θυσιάσει ως μέρος της συμφωνίας με τους Hazareth Three, για να του δώσουν περισσότερη μυστικιστική δύναμη.

Το State University στο Hegeman (Νέα Υόρκη), προσέφερε στον Victor υποτροφία. Καθώς φοιτούσε εκεί, συνάντησε για πρώτη φορά τον Reed Richards και τον Ben Grimm. O Victor καταπιάστηκε με την ανάπτυξη ενός μηχανήματος, το οποίο μπορούσε να προβάλλει την αστρική μορφή μιας ύπαρξης μέσα από άλλες διαστάσεις, βλέποντάς το ως έναν τρόπο για να ελευθερώσει την ψυχή της μητέρας του από τον Mephisto. Ο Reed έπεσε κατά τύχη πάνω στις σημειώσεις του και του υπέδειξε ένα λάθος στους υπολογισμούς του. Έξω φρενών εξαιτίας της παραβίασης της ιδιωτικότητάς του από τον Reed, ο Victor αρνήθηκε να ακούσει την προειδοποίησή του. Όταν ενεργοποίησε τη συσκευή, αυτή εξερράγει σημαδεύοντάς τον στο πρόσωπο. (Σύμφωνα με μια φήμη, η έκρηξη του άφησε μόνο ένα μικρό σημάδι. Όμως το Εγώ του Doom δεν μπορούσε να ανεχτεί ούτε μια μικρή ατέλεια στο παρουσιαστικό του). Σύντομα αποβλήθηκε από το πανεπιστήμιο για τη διεξαγωγή ανήθικων πειραμάτων. Από τότε, ο Victor κατηγόρησε τον Reed Richards για την καταστροφή του προσώπου του, καθώς και για την αποβολή του από το πανεπιστήμιο.

Ατιμασμένος, ο Victor ταξίδεψε στον κόσμο. Τελικά, έφτασε σε ένα μικρό Θιβετιανό χωριό, όπου ένα τάγμα μοναχών τον βοήθησε να κατασκευάσει τη μεταλλική μάσκα και την πανοπλία που θα φορούσε ως Doctor Doom. Όταν φόρεσε τη μάσκα πριν ακόμη ψυχθεί εντελώς, σημάδεψε το πρόσωπό του ανεπανόρθωτα. Μόλις επέστρεψε στη Latveria, ανέτρεψε το μονάρχη και έχρισε τον εαυτό του βασιλιά. Ο Doom τότε άρχισε να χρησιμοποιεί τους πόρους της χώρας του προκειμένου να επεκτείνει τα σχέδιά του για παγκόσμια κυριαρχία. Τα σχέδια αυτά οδήγησαν, σε πολλές περιπτώσεις, τον Doom σε σύγκρουση με τους Fantastic Four, καθώς και με πολλούς άλλους υπερήρωες.

Παρ' όλο που ο Doom ζει σε ένα κάστρο και η Latveria φαίνεται να μην έχει αλλάξει από το 19ο αιώνα, έχει δημιουργήσει τεχνολογικά θαύματα, ανάμεσα σε αυτά ένα στρατό από ρομπότ και μια χρονομηχανή. Ο Doom έχει αφιερώσει τη ζωή του στην προσπάθεια για παγκόσμια κυριαρχία. Ως μονάρχης της Latveria, έχει διπλωματική ασυλία. Όμως τα σχέδιά του πολύ συχνά ματαιώνονται από τους Fantastic Four. Πρόσφατα ο Doom άνοιξε τη Latveria ως άσυλο για τους πρόσφυγες από την κατεστραμμένη Ατλαντίδα. Επίσης εισήλθε στο Cabal (Φατρία) που σχηματίστηκε από τον Norman Osborn.

Οι Fantastic Four
Ο Doom πρώτα αντιμετώπισε τους Fantastic Four με το να κρατήσει τη Sue Storm όμηρο. Υποχρέωσε τα άλλα μέλη της ομάδας να ταξιδέψουν πίσω στο χρόνο χρησιμοποιώντας τη χρονική πλατφόρμα του για να ανακτήσουν τις μυστικιστικές Merlin Stones. Αργότερα, ο Doom εξαπάτησε τον Namor για να συνεργαστούν και να εξολοθρεύσουν την ομάδα. Κατά τη διάρκεια της συνεργασίας τους, ο Doom συρρικνώθηκε σε υπο-ατομικό μέγεθος, και κατέληξε στον κόσμο Sub-Atomica, όπου γρήγορα πήρε τον έλεγχο χρησιμοποιώντας τις επιστημονικές του γνώσεις και άρχισε να βασανίζει τους Fantastic Four με ακτίνες συρρίκνωσης. Ο Doom ηττήθηκε ξανά από τους Fantastic Four με τη βοήθεια του Ant-Man. Στην επόμενη απόπειρά του να νικήσει τους Fantastic Four χρησιμοποίησε το Terrible-Trio, μια ομάδα κακοποιών που πήρε τις δυνάμεις της από τον Doom. Η απόπειρα αυτή τερματίστηκε με τον Doom να μεταφέρεται στο διάστημα από ένα ηλιακό κύμα. Ο Doom βρέθηκε αργότερα να επιπλέει στο διάστημα από τον Rama-Tut, ο οποίος αποκάλυψε στον Doom ότι ήταν ένας από τους προγόνους του. Πιστεύοντας ότι αυτοί θα μπορούσαν στην πραγματικότητα να είναι το ίδιο πρόσωπο, αποφάσισαν ότι ο Rama-Tut θα επέστρεφε στο μέλλον αφότου έστελνε τον Doom πίσω στη Γη. Πίσω στη Γη, ο Doom συγκρούστηκε ξανά με τους Fantastic Four. Αυτή τη φορά, τον νίκησαν υπνωτίζοντάς τον, να πιστεύει ότι είχε εξολοθρεύσει την ομάδα.

Το υπνωτικό ξόρκι τελικά διαλύθηκε από έναν μάγο από την Latveria, ο οποίος είχε έρθει στο κάστρο του Doom για να τον ψυχαγωγήσει. Ο Doom, συνειδητοποιώντας ότι είχε εξαπατηθεί, ήταν εξοργισμένος και ταξίδεψε στην Αμερική για να πάρει εκδίκηση από τους Fantastic Four, οι οποίοι είχαν χάσει τις δυνάμεις τους. Παρ' όλο που οι Fatastic Four δεν είχαν δυνάμεις, νίκησαν ξανά τον Doom, αυτή τη φορά με τη βοήθεια του Daredevil. Η επόμενη επίθεση του Doom έγινε όταν αυτός χειραγώγησε ένα στρατό με τους υπερ-κακοποιούς του κόσμου για να επιτεθούν στο γάμο των Reed Richards και Sue Storm.

Όταν ο Doom πολέμησε και νίκησε τον Silver Surfer, έκλεψε τις δυνάμεις του Surfer και την σανίδα του, και έγινε ένα από τα πιο ισχυρά όντα στη Γη. Με τις νέες του δυνάμεις, ο Doom ήταν σε θέση να νικήσει τελικά τους Fantastic Four. Παρόλα αυτά, ο Doom έχασε τις δυνάμεις και τη σανίδα (που επέστρεψαν στον νόμιμο κάτοχό τους), παραβιάζοντας το φράγμα που είχε φτιάξει ο Galactus γύρω από τη Γη.

Battleworld
Άλλο ένα χτύπημα έγινε στο Battleworld κατά τη διάρκεια του πρώτου από τους Secret Wars (Μυστικούς Πολέμους). Ο Doom έγινε ο αρχηγός των κακοποιών, και μετά την ήττα τους, δραπέτευσε από το κελί του και κατασκεύασε μια συσκευή έξω από το σώμα του Klaw για να διοχετεύσει τη δύναμη του Galactus. Χρησιμοποιώντας τη δύναμη που είχε κλέψει από τον Galactus, ο Doom ήταν σε θέση να επιτεθεί τον πραγματικό του στόχο, τον Beyonder, το κοσμικό ον που ξεκίνησε τους Secret Wars. Ο Doom έχασε τη μάχη, αλλά καθώς ο Beyonder ήρθε πιο κοντά για να διαμελίσει τον Doom και να τον μελετήσει, ο Doom κατάφερε να ενεργοποιήσει ένα μηχανισμό στο θώρακα της πανοπλίας του, ο οποίος κρεμόταν μόλις και μετά βίας πάνω στην πανοπλία. Ο Doom διοχέτευσε τη δύναμη του Beyonder και έγινε ακόμα πιο ισχυρός. Πάρα πολύ ισχυρός, στην πραγματικότητα--ο Doom δεν ήταν σε θέση να αναπαυτεί, από φόβο μη καταστρέψει το σύμπαν με ένα όνειρο. Ωστόσο, ο Beyonder είχε επιβιώσει. Ο Beyonder πήρε στην κατοχή του το σώμα του Klaw και χρησιμοποίησε την πονηριά του Klaw για να εξαπατήσει τον Doom και να χάσει τον έλεγχο από τις κλεμμένες δυνάμεις. Ο Beyonder ανέκτησε τις δυνάμεις του και νίκησε τον Doom.

Ελευθερώνοντας τη Μητέρα του
Ο Doom τελικά ελευθέρωσε την ψυχή της μητέρας του με τη βοήθεια του Doctor Strange. Ο Strange είχε νικήσει το διαγωνισμό του Aged Genghis και ήταν υποχρεωμένος να απαντήσει στην αίτηση του επιλαχόντος. Το σχέδιο να ελευθερώσει τη μητέρα του απαίτησε από τον Doom να υποφέρει την αιώνια έχθρα της, ένα τίμημα που ήταν πρόθυμος να πληρώσει.

Counter-Earth (Αντι-Γη)
Όταν o Onslaught απήγαγε τον Franklin Richards, ο Doom (ο οποίος το είδε ως μια ευκαιρία να κλέψει τις δυνάμεις του όντος), συνεργάστηκε με τους Fantastic Four, τους Avengers και τους X-Men για να πολεμήσουν τον Onslaught στο Central Park. Ένας εξαγριωμένος Hulk ήταν ικανός να σπάσει το κέλυφος του Onslaught. Ωστόσο, ο Onslaught παρέμεινε ως καθαρή ψιονική ενέργεια, διαχώρισε τον Banner από τον Hulk, σχεδιάζοντας να εξαπλωθεί σε όλο τον πλανήτη. Ο Thor επιτέθηκε στον Onslaught, προσπαθώντας να τον περιορίσει. Οι Fantastic Four, η πλειοψηφία των Avengers, ο Banner χωρίς τον Hulk, και ακόμα και ο Doom (τον οποίο άρπαξε ο Iron Man) ακολούθησαν. Χάρη σε αυτή τη θυσία, οι X-Men κατάφεραν τελικά να εξοντώσουν τον Onslaught. Ο Doom, οι Fantastic Four, οι Avengers και ο Banner θεωρούνταν νεκροί, αλλά σώθηκαν από τον Franklin, ο οποίος δημιούργησε μια διάσταση τσέπης, ονομαζόμενη ως Counter-Earth, για να τους κρατήσει ασφαλείς. Μετά από αρκετούς μήνες, οι αγνοούμενοι ήρωες επέστρεψαν από την Counter-Earth, εκτός από τον Doom που έμεινε πίσω. Ο Doom κατέλαβε την Counter-Earth και τη μετακίνησε από το σύμπαν τσέπης στο σύμπαν του με μαγεία και τεχνολογία, βάζοντάς το στην ίδια τροχιά με τη Γη, από την απέναντι πλευρά, δημιουργώντας μία Counter-Earth. Τελικά ο Doom ανατράπηκε και επέστρεψε στο νόμιμο επίπεδό του.

Valeria
Αφότου βοήθησε τη Susan Storm ενώ γεννούσε, ο Doom ζήτησε να ονομάσει την κόρη της Valeria. Ακόμα, άφησε ένα λούτρινο αρκουδάκι για το παιδί. Ωστόσο, αυτή η πράξη καλοσύνης ήταν στην πραγματικότητα ένα σχέδιο, ώστε, τελικά ο Doom να χρησιμοποιήσει τη Valeria ως μια μυστική διάβαση. Ο Doom ηττήθηκε από τους Fantastic Four και τον Doctor Strange, καθώς αυτοί τον ξεγέλασαν, κάνοντάς τον να καυχηθεί, εξοργίζοντας τους Hazareth Three. Ο Doom σύντομα αποκλείστηκε από το βασίλειό τους και εξορίστηκε στη διάσταση Hell (Κόλαση) από τον Richards. Όταν το Mjolnir, το σφυρί του Thor, έπεσε στη Γη, πέρασε μέσω του χρόνου και του χώρου, παραβιάζοντας στιγμιαία την πύλη για την Κόλαση, παρέχοντας στον Doom μια οδό διαφυγής. Κατά την επιστροφή του στη Γη, ο Doom ανέκτησε τον έλεγχο της Latveria και προσπάθησε να αποκτήσει τη δύναμη του Mjolnir, όμως δεν ήταν άξιος.

Civil War
Κατά τη διάρκεια του Civil War, ο Reed Richards και μερικοί άλλοι υπερήρωες νίκησαν ένα Doombot στη Νέα Υόρκη. Όμως, παραμένει άγνωστο αν ο Doom ήταν υπεύθυνος ή όχι γι' αυτό που συνέβει. Σε ένα άλλο τέχνασμα για να αποκτήσει εξουσία κατά τη διάρκεια αυτής της περιόδου διχασμού, ο Doom πρότεινε μια συμμαχία μεταξύ της Latveria και της χώρας του Black Panther, Wakanda. Ωστόσο, ο Black Panther και η νέα του σύζυγος, Storm, κατάλαβαν το σχέδιο του Doom.

Ο Doom αναζήτησε συμμαχία με άλλη χώρα. Γνωρίζοντας για την καταστροφή του υποβρύχιου βασιλείου της Ατλαντίδας, o Doctor Doom μετέτρεψε τη Latveria σε άσυλο προσφύγων για τους Ατλάντειους και συμμάχησε με τον Loki σε ένα σχέδιο να χειραγωγήσουν τον Thor για να απελευθερώσει, άθελά του, τους Ασγκαρντιανούς εχθρούς του.

Ο Iron Man οδήγησε τις δυνάμεις της S.H.I.E.L.D. και τους Mighty Avengers στη Latveria όταν ανακαλύφθηκε ότι ένας από τους δορυφόρους του Doctor Doom απελευθέρωσε τον 'Ιό Venom' στη Νέα Υόρκη. Ταξιδεύοντας στο χρόνο, ο Doctor Doom ανέπτυξε σχέση αγάπης με τη Morgan le Fay σε αντάλλαγμα για τη διδασκαλία της σε αυτόν στις μυστηριώδεις τέχνες. Αυτή η συμφωνία διακόπηκε όταν οι Mighty Avengers συνέλλαβαν και φυλάκισαν τον Doctor Doom για εγκλήματα κατά της ανθρωπότητας. Κατά τη διάρκεια της μάχης, ο Doctor Doom, ο Iron Man, και ο Sentry, πέρασαν μέσα από μια ανοιχτή πύλη για ταξίδια στο χρόνο, παγιδεύοντάς τους στο παρελθόν. Ο Doctor Doom και ο Iron Man κατάφεραν να επιστρέψουν και τους τρεις τους στο παρόν.

Η Fantastic Force, μια ομάδα από το μακρινό μέλλον, η οποία ταξίδεψε στο παρόν, ελευθέρωσε τον Doctor Doom από τη φυλακή. Απήγαγαν τον Doctor Doom και τον Human Torch προκειμένου να τους χρησιμοποιήσουν ως πηγή ενέργειας για μια συσκευή που χρησίμευε για ταξίδια στο χρόνο, και η οποία κατασκευάστηκε από το νεκρό σώμα του Galactus. Ολόκληρο το σχέδιο της Fantastic Force δημιουργήθηκε από τη μελλοντική Sue Storm. Στο τέλος, ο Reed Richards και η Sue Storm, όχι μόνο βρήκαν κατοικία για τους μελλοντικούς πρόσφυγες, αλλά ακόμα ελευθέρωσαν τον Doctor Doom και τον Human Torch. Ο Doctor Doom σκότωσε τη μελλοντική Sue Storm, προκειμένου να αποκατασταθεί η τιμή του.